section_heading: Cijena i održavanje
paragraph_text: Ovakva energetska rješenja još uvijek nisu isplativa u zemljama s relativno jeftinom električnom energijom, pošto su početna ulaganja znatna. Kako su fotonaponske šindre još uvijek relativno novo energetsko rješenje koje se na tržištu pojavilo 2018. godine, za očekivati je pad cijene kako se proizvodnja bude povećavala. U nekim zemljama sa skupljom električnom energijom, ovakvi sustavi mogu uštediti dosta novca i isplatiti sami sebe kroz svega desetak godina. To uvelike ovisi i o energetskim potrebama samog kućanstva, broju trošila, lokaciji ali i o tome spajaju li se na takve sustave električna vozila i sl. te da li je takav sustav maksimalno iskorišten. Na cijenu mogu utjecati i državni poticaji kao i mogućnost otkupa viška proizvedene električne energije koja se šalje u mrežu.